Mini Familie esch wie ich jo scho gschriebe han, mega froendlech ond helfsbereit. Die ganz gnaui Aazahl vo allne Luet wo do wohned hani aber nonig usegfonde. Dor das grad Wiehnachtszyt esch, send im Momaent alli of Oaxaca zroegg cho ond goend ii ond uus. Die ganzi Wohnaalag bestoht us 3 foer mexikanischi Verhaeltniss  "bonzige" Hueser (1. Gasteltere, 2. Schwoeschter vor Gaschtmuetter, 3. de Tante) wo bes zo 12 Studaente choene zuesaetzlech wohne. Mini Gaschteltere (Inelva ond Gilberto) send beidi paensionierti Lehrer ond koemmered sech om s'leibleche Wohl vo de Studaente. Am Aafang semmer ebe nome drue Schwyzer gsi, jetzt send aber no en Japanerin ond zweu Amis dezuecho ond wo ich de gange be, send grad nomol oeppe 6 Amis meh cho. Aso hoechschti Zyt zom abhaue gsi, ha jo Mexiko buechet ond ned USA :-)